Diari Oficial de la Generalitat Valenciana


Sumari del DOGV 6134, del 30-10-2009 (2009/12214)

RESOLUCIÓ de 5 d'octubre de 2009, de la Conselleria d'Educació, per la qual s'atribuïx la denominació específica de La Llotja al Centre Públic de Formació de Persones Adultes Antonio Pascual Ferrández, d'Elx.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6134

Data del DOGV
:   30-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12637


Data del document
:   05-10-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 5 d'octubre de 2009, de la Conselleria d'Educació, per la qual s'atribuïx la denominació específica de La Llotja al Centre Públic de Formació de Persones Adultes Antonio Pascual Ferrández, d'Elx. [2009/12947]  
El Consell Escolar del Centre Públic de Formació de Persones Adultes Antonio Pascual Ferrández, d'Elx, en la sessió celebrada el 14 de novembre de 2007, va aprovar sol·licitar per al mencionat centre la denominació específica de CPFPA La Llotja.  
Esta proposta va ser aprovada pel Consell Escolar Municipal de l'Ajuntament d'Elx, en sessió celebrada el dia 29 d'abril de 2008. Disposa, a més, de l'informe favorable de la Inspecció Educativa de la Direcció Territorial d'Educació d'Alacant, de data 25 de juny de 2009.  
El Ple de l'Ajuntament d'Elx emet informe favorable en la sessió celebrada el 30 de juny de 2008.  
Esta denominació és deguda al fet que este centre ha sigut traslladat a unes instal·lacions condicionades en el que antigament va ser una llotja de comerç, denominada la Llotja.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.  
L'article 4.2 del Reglament orgànic i funcional de les escoles d'Educació Infantil i dels col·legis d'Educació Primària (Decret 233/1997, de 2 de setembre, DOGV de 08.09.1997), adaptable segons la disposició addicional segona als centres específics d'Educació de Persones Adultes, establix que, creat el centre, el consell escolar podrà proposar a la Conselleria d'Educació la denominació específica, amb un informe previ favorable del consell escolar municipal o, si no, del ple de l'ajuntament a què pertany.  
L'article 3.3 de l'esmentat reglament establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica, el 17 d'abril de 2009, que no figura inscrit cap centre en eixa localitat, amb la dita denominació.  
En virtut d'això, i fent ús de les facultats que em conferix l'article 28 de la Llei 5/1983, de 30 de desembre, del Consell, i vista la proposta del director general d'Ordenació i Centres Docents del dia 30 de setembre de 2009, i de conformitat amb esta, resolc:  
Primer  
Concedir la denominació específica de La Llotja al Centre de Formació de Persones Adultes Antonio Pascual Ferrández, d'Elx, codi 55664134.  
Segon  
Inscriure esta resolució en el Registre de Centres Docents de la Comunitat Valenciana.  
Tercer  
La present resolució tindrà efectes a partir del dia de la publicació en el Diari Oficial de la Comunitat Valenciana.  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes a comptar de l'endemà de la publicació.  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la publicació.  
València, 5 d'octubre de 2009.- El conseller d'Educació: Alejandro Font de Mora Turón.